CELEX: 32016D2061
Language: et
Date: 2016-11-23 00:00:00
Title: Komisjoni rakendusotsus (EL, Euratom) 2016/2061, 23. november 2016, millega muudetakse otsust 90/180/Euratom, EMÜ, millega lubatakse Madalmaadel jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2016) 7441 all)

25.11.2016   
            
            
               ET
            
            
               Euroopa Liidu Teataja
            
            
               L 319/43
            
         KOMISJONI RAKENDUSOTSUS (EL, Euratom) 2016/2061,
   23. november 2016,
   millega muudetakse otsust 90/180/Euratom, EMÜ, millega lubatakse Madalmaadel jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
   
      
         (teatavaks tehtud numbri C(2016) 7441 all)
      
   
   (Ainult hollandikeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 371 kohaselt võivad Madalmaad jätkata X lisa B osas nimetatud tehingute maksust vabastamist selles liikmesriigis 1. jaanuaril 1978 kehtinud tingimuste kohaselt; kõnealuseid tehinguid tuleb arvesse võtta käibemaksu omavahendite baasi kindlaksmääramisel.
            
         
               (2)
            
            
               Komisjoni otsusega 90/180/Euratom, EMÜ (3) lubati Madalmaadel kasutada ligikaudseid arvestusi tehingute puhul, millele on osutatud direktiivi 2006/112/EÜ X lisa B osa punktis 13.
            
         
               (3)
            
            
               7. detsembri 2015 aasta kirjas (4) palusid Madalmaad tühistada neile antud luba käibemaksu-omavahendite baasi arvutamiseks direktiivi 2006/112/EÜ X lisa B osa punktis 13 osutatud tehingute puhul, kuna seda ei ole enam vaja riigi õigusaktides tehtud muudatuse tõttu, mis jõustus 1. aprillil 2012. Luba tuleb vastavalt Madalmaade taotlusele tühistada.
            
         
               (4)
            
            
               Seepärast tuleks otsust 90/180/Euratom, EMÜ vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 90/180/Euratom, EMÜ artikli 2 punkt 6 tunnistatakse kehtetuks.
   Artikkel 2
   Käesolev otsus on adresseeritud Madalmaade Kuningriigile.
   
      Brüssel, 23. november 2016
      
         
            Komisjoni nimel
         
         
            asepresident
         
         Kristalina GEORGIEVA
      
   
   
      (1)  EÜT L 155, 7.6.1989, lk 9.
   
      (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Komisjoni 23. märtsi 1990. aasta otsus 90/180/Euratom, EMÜ, millega lubatakse Madalmaadel jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (EÜT L 99, 19.4.1990, lk 30).
   
      (4)  Ares(2015)5692366.